Københavns Adresseavis, 1795-01-26
Fra det kongelige Skolelærer Seminarium paa Blaagaard her ved Staden udgaaer til næstkommende 1 Mai endeel Seminarister, hvis Underviisning paa den Tid efter aflagt offentlig Exammen bliver tilendebragt. Til samme Tid kan altsaa nogle andre unge Mennesker i disse afgaaen des Sted blive antagne paa Seminariet. Da de 2de Terminer, som ved den forrige Bekiendtgiørelse af 15 Nov. 1791 vare bestemte til Seminaristets Antagelse, nemlig, den 14 Mai og den 14 Nov. siden ere besundne at foraarsage nogen Vanskelighed, fordi Lærernes Forelæsninger derved ofte afbrydes, forinden Underviisningen i den behørige Orden kan blive afhandlet, saa vil herefter kun een Antagelses=Termin om Aaret finde Sted, nemlig hver 1 Mai. De Vilkaar, paa hvilke de nye Seminarister antages, ere følgende: 1. Til Seminarister antages duelige unge Mennesker, saavel af Landboere som Kiøbstædmænd, dog helst Bønder=, Skoleholder= og Degne=Sønner, som have været til Confirmation. 2. Jngen antages, som en under 18 Aar, og ingen, som er ældre, end i det høieste 24 Aar. 3. De maae forevise Attester fra vedkommende Øvrighed og Sognepræst om deres Alder, Kundskab og Sæder, samt at de ei ere beladte med nogen saadan Svaghed, der kunde giøre dem uskikkede til Skolelærer=Embedet. Tillige maae de, saafremt mueligt, fremlægge Attest fra den Skoleholder, i hvis Skole de have nydt Underviisning. 4 Førend de antages, maae de underkaste sig en Prøve=Examen af Seminarii Lærerne, hvorved det kan erfares om deres Siæle=Evner ere saavidt udviklede, at de kunne imodtage den Underviisning, som en Seminarist bør faae, for at dannes til en duelig Skolelærer, og om de besidde de ellers dertil udforderlige gode Egenskaber; thi i Mangel deraf blive de ei antagne. 5. Skulde nogen af dem, som efter saadan Prøve blive antagne, siden ved deres Ophold paa Seminariet, efter et halvt Aars Forløb, befindes, enten formedelst Mangel paa Evner eller andre Aarsager, at være uskikket til, i sin Tid at forestaae en Skole, maae han igien forlade Seminariet, saasnart saadant af Skolecommissionen tilkiendegives ham, da det første halve Aar er at ansee, som en Prøvetid. 6. Efter Antagelsen nyde Semienaristerne, foruden frie Underviisning i alt det, hvori de siden i Skolerne skulle undervise Børn, tillige frie Værelser paa Seminariet, med fornøden Lys og Varme, samt Senge med behørige Lagener og Sengeklæder, derimod maae de selv forsyne sig med Gangklæder og andre Fornødenheder. 7. For Kost og Vask, som besørges af den ved Seminariet ansatte Spisemmester, erlægger hver Seminarisk til Stiftelsen aarlig 40 Rdl., hvoraf et Qvartal altid betales forud med 10 Rd. De unge Menneskeer, som ønske. paa foranførste Vilkaar, at antages i dette Seminarium, paa Blaagaard, for at dannes til Skolelærere, saavelsom de Forældre eller Foresatte, der maatte have Lyst i saadant Øiemed, at hidsende deres Sønner eller andre unge Mennesker, indbydes altsaa herved at ville behageligen derom melde sig, i det seneste med næstkommende Martii Maaneds Udgang, med Ansøgning, adresseret til den danske SkoleCommission her i Staden, og forsynet med de i den 35. ommeldte Attester. Commissionen angaaende det almindelige Skolevæsen i Danmark.